Csongrád Város Polgármesterétől

Száma: Pü/11-1/2021.

Témafelelős: Kruppa István

ELŐTERJESZTÉS

## Csongrád Városi Önkormányzat Képviselő-testületének

## hatáskörében eljáró polgármester döntéséhez

Tárgy: Csongrád Város Roma Nemzetiségi Önkormányzatának Képviselő-testületével a működési feltételek biztosításáról és a gazdálkodási feladatok ellátásáról szóló együttműködési megállapodás felülvizsgálata.

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI. 3.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, a következőket terjesztem elő:

A Nemzetiségek jogairól szóló 2011. évi CLXXIX törvény 80. §-ában foglaltaknak megfelelően, a nemzetiségi önkormányzat működési feltételeinek biztosításáról és a gazdálkodási feladatok ellátásáról a helyi önkormányzatnak és a helyi nemzetiségi önkormányzatnak megállapodást kell kötnie.

Csongrád Városi Önkormányzat a 72/2012.(IV. 26.) önkormányzati határozatával, míg Csongrád Város Roma Nemzetiségi Önkormányzata a 18/2012. (IV. 11.) roma nemzetiségi önkormányzati határozatával elfogadta a gazdálkodási feladatok ellátásáról szóló, települési és nemzetiségi önkormányzat között létrejött együttműködési megállapodást.

A nemzetiségek jogairól szóló törvény alapján az együttműködési megállapodást szükség szerint, általános vagy időközi választás esetén az alakuló ülést követő harminc napon belül felül kell vizsgálni. A törvényben bekövetkezett változások szükségessé tették az együttműködési megállapodás alábbiak szerinti módosítását:

A megállapodás **I/3.** pontjánakés **I/7.** pontjának helyébea következő rendelkezés lép:

**„I/3.** Az Önkormányzat a RNÖ működéséhez szükséges tárgyi és személyi feltételeket, a Kossuth tér 7. sz. alatti önkormányzati ingatlan épületein belül a feladatellátáshoz szükséges tárgyi, technikai eszközökkel, ingyenesen biztosítja igény szerint, havonta legalább 32 órában. E helyiség fűtésének, világításának költségeit az Önkormányzat átvállalja.

**I/7**. Az Önkormányzat a közfoglalkoztatási pályázat beadásához a Roma Nemzetiségi Önkormányzat számára biztosítja az adminisztrációs feladatok ellátását.”

A megállapodás egyéb pontjai változatlanul maradnak.

Csongrád, 2021. január 28.

 Bedő Tamás

 polgármester

**Csongrád Városi Önkormányzat**

**Képviselő-testületének**

**7/2021. (I. 28.)önkormányzati**

Pü/11-1/2021.

**H a t á r o z a t a**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörben eljárva, Csongrád város Polgármestereként az alábbi döntést hozom:

A Csongrád Városi Önkormányzat 72/2012.(IV. 26.) önkormányzati határozatával és a Csongrád Város Roma Nemzetiségi Önkormányzata 18/2012. (IV. 11.) roma nemzetiségi önkormányzati határozatával elfogadott, a gazdálkodási feladatok ellátásáról szóló, települési és nemzetiségi önkormányzat között létrejött együttműködési megállapodás **I/3.** pontjánakés **I/7.** pontjának helyébea következő rendelkezés lép:

**„I/3.** Az Önkormányzat a RNÖ működéséhez szükséges tárgyi és személyi feltételeket, a Kossuth tér 7. sz. alatti önkormányzati ingatlan épületein belül a feladatellátáshoz szükséges tárgyi, technikai eszközökkel, ingyenesen biztosítja igény szerint, havonta legalább 32 órában. E helyiség fűtésének, világításának költségeit az Önkormányzat átvállalja.

**I/7**. Az Önkormányzat a közfoglalkoztatási pályázat beadásához a Roma Nemzetiségi Önkormányzat számára biztosítja az adminisztrációs feladatok ellátását.”

A Polgármester az együttműködési megállapodást a módosításokkal egységes szerkezetben Csongrád Városi Önkormányzat nevében aláírja.

 Határidő: 2021. február 1.

 Felelős: Bedő Tamás polgármester

A határozatról értesítést kap:

1. a képviselő-testület tagjai
2. a gazdálkodási iroda
3. Csongrád Város Roma Nemzetiségi Önkormányzata

Csongrád, 2021. január 28.

 Bedő Tamás

 polgármester

**EGYÜTTMŰKÖDÉSI MEGÁLLAPODÁS**

*Módosítással egységes szerkezetben*

mely létrejött egyrészt a Csongrád Városi Önkormányzat Képviselő-testülete, másrészt Csongrád Város Roma Nemzetiségi Önkormányzatának Képviselő-testülete között az alábbiak szerint:

A megállapodást az együttműködő felek a nemzetiségek jogairól szóló 2011. évi CLXXIX. törvény, az államháztartásról szóló 2011. évi CXCV. törvény, valamint ennek végrehajtására kiadott 368/2011.(XII. 31.) kormányrendelet alapján kötik.

A helyi önkormányzat és a nemzetiségi önkormányzat a feladatok ellátásának részletes szabályait a nemzetiségek jogairól szóló törvény szerinti megállapodásban rendezik. A szerződő felek jelen megállapodásban rögzítik a költségvetés elkészítésének, jóváhagyásának eljárási rendjét, és a költségvetési gazdálkodással, az információs és adatszolgáltatási, valamint a nyilvántartási tevékenységgel, illetve a vagyonkezeléssel összefüggő szabályokat.

A megállapodás szabályainak kialakítása

* Magyarország helyi önkormányzatairól szóló 2011. évi CLXXXIX. törvény,
* a nemzetiségek jogairól szóló 2011. évi CLXXIX. törvény,
* az államháztartásról szóló 2011. évi CXCV. törvény, valamint az ennek végrehajtására kiadott
* az államháztartásról szóló törvény végrehajtásáról szóló 368/2011. (XII.31.) Korm. rendelet,
* az államháztartás szervezetei beszámolási és könyvvezetési kötelezettségének sajátosságairól szóló többször módosított 4/2013.(I.11.)Korm. rendelet előírásainak figyelembevételével történt.

**I. Általános rendelkezések**

1. Felek megállapodnak, hogy a Csongrád Város Roma Nemzetiségi Önkormányzat (a továbbiakban: RNÖ) kötelezően megtartandó üléseinek jegyzőkönyvét Csongrád Városi Önkormányzat Polgármesteri Hivatala segítségével írásba foglalja.
2. Az elkészült jegyzőkönyvek aláíratásáról, hitelesítéséről, a Csongrád-Csanád Megyei Kormányhivatalhoz történő megküldéséről Csongrád Városi Önkormányzat Polgármesteri Hivatala gondoskodik.
3. Az Önkormányzat a RNÖ működéséhez szükséges tárgyi és személyi feltételeket, a Kossuth tér 7. sz. alatti önkormányzati ingatlan épületein belül a feladatellátáshoz szükséges tárgyi, technikai eszközökkel, ingyenesen biztosítja igény szerint, havonta legalább 32 órában. E helyiség fűtésének, világításának költségeit az Önkormányzat átvállalja.
4. A RNÖ erre vonatkozó igénye esetén, a közcélú rendezvények – közmeghallgatás, lakossági fórum - megtartása érdekében az Önkormányzat a RNÖ rendelkezésére bocsát ingyenesen, egy erre a célra alkalmas helyiséget.

2

1. A RNÖ egyéb rendezvényei megtartásához az Önkormányzattól, és/vagy az intézményektől, és/vagy önkormányzati tulajdonú gazdasági társaságtól igényelt helyiségekre vonatkozóan az érintett szervezet vezetőjével kell az igénylésre, használatra vonatkozóan egyeztetni, illetve megállapodni.
2. Az Önkormányzat ellátja a RNÖ testületi üléseinek előkészítését, a testületi döntések és a tisztségviselők döntéseinek előkészítését, és az ehhez kapcsolódó nyilvántartási, sokszorosítási, postázási feladatokat és egyéb működéssel, gazdálkodással kapcsolatos nyilvántartási, iratkezelési feladatokat. Az ezt meghaladó feladatok fedezetét és az egyéb működési költségeket a RNÖ az állami támogatás és egyéb bevételeiből biztosítja.
3. Az Önkormányzat a közfoglalkoztatási pályázat beadásához a Roma Nemzetiségi Önkormányzat számára biztosítja az adminisztrációs feladatok ellátását.
4. A Roma Nemzetiségi Önkormányzat ülésein a jegyző, távollétében az aljegyző vesz részt az önkormányzat megbízásából és jelzi, amennyiben törvénysértést észlel.

**II. Gazdálkodás**

**1. A költségvetés elkészítésének és elfogadásának rendje**

**1.1. A költségvetés elkészítése**

* + 1. A jegyző, vagy az általa megbízott személy a költségvetés összeállítását megelőzően áttekinti a nemzetiségi önkormányzat elnökével a nemzetiségi önkormányzat következő költségvetési évre vonatkozó feladatait, várható bevételi forrásait.
	1. **A nemzetiségi önkormányzat költségvetési határozatának elkészítése**
		1. A gazdálkodási ügyekre vonatkozóan a helyi önkormányzat a nemzetiségi önkormányzattal történő kapcsolattartásra a gazdálkodási irodavezetőt jelöli ki.
		2. A nemzetiségi önkormányzat elnöke a helyi önkormányzat gazdálkodási irodája által előkészített költségvetési határozat-tervezetet a központi költségvetésről szóló törvény kihirdetését követő negyvenötödik napig nyújtja be a testületnek. A költségvetési határozatnak tartalmaznia kell a nemzetiségi önkormányzat költségvetési bevételeit és költségvetési kiadásait előirányzat-csoportok, kiemelt előirányzatok szerinti bontásban, a működési és felhalmozási célú bevételeket és kiadásokat, egymástól elkülönítetten, a külön jogszabályban meghatározott rend szerint. A nemzetiségi önkormányzat elemi költségvetését a nemzetiségi önkormányzat hagyja jóvá.

3

A nemzetiségi önkormányzat évente egyszer, legkésőbb a költségvetési határozat elfogadásáig határozatban állapítja meg a Stabilitási tv. 45. § (1) bekezdés *a)* pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

**2. A költségvetési előirányzatok módosításának rendje**

* 1. Ha a nemzetiségi önkormányzat az eredeti előirányzatán felül többletbevételt ér el, bevételkiesése van, illetve kiadási előirányzatain belül átcsoportosítást hajt végre, határozatával módosítja az éves költségvetésének előirányzatát. A testület - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési határozatát. Az előirányzat-módosítást a jegyző (az általa megbízott pénzügyi ügyintéző) készíti elő.

**3. A költségvetési gazdálkodás lebonyolításának rendje**

* + 1. A költségvetés végrehajtása: A nemzetiségi önkormányzat gazdálkodásának végrehajtásával kapcsolatos feladatokat a Polgármesteri Hivatal látja el.
		2. Kötelezettségvállalás rendje. A nemzetiségi önkormányzat kiadási előirányzatai terhére a nemzetiségi önkormányzat elnöke vagy az általa írásban felhatalmazott nemzetiségi önkormányzati képviselő jogosult kötelezettségvállalásra. A kötelezettségvállalás előtt a kötelezettséget vállalónak meg kell győződnie arról, hogy a rendelkezésre álló fel nem használt előirányzat biztosítja-e a kiadás teljesítésére a fedezetet. Kötelezettségvállalás csak írásban és kötelezettség ellenjegyzése után történhet.
		3. Utalványozás: A nemzetiségi önkormányzatnál a kiadás teljesítésének, a bevétel beszedésének vagy elszámolásának elrendelésére (továbbiakban: utalványozásra) kizárólag az elnök, vagy az általa felhatalmazott nemzetiségi önkormányzati képviselő jogosult. Utalványozni csak az érvényesítés után lehet. Pénzügyi teljesítésre az utalványozás után, pénzügyi ellenjegyzés mellett kerülhet sor.
		4. Ellenjegyzés: A pénzügyi ellenjegyzést a kötelezettségvállalás dokumentumán a pénzügyi ellenjegyzés dátumának és a pénzügyi ellenjegyzés tényére történő utalás megjelölésével, az arra jogosult személy aláírásával kell igazolni. A kötelezettségvállalás pénzügyi ellenjegyzésére a helyi nemzetiségi önkormányzat kiadási előirányzatai terhére vállalt kötelezettség esetén a helyi önkormányzat önkormányzati hivatalának gazdasági vezetője írásban jogosult. A kötelezettségvállalást, utalványozást, valamint a pénzügyi ellenjegyzést ugyanazon személy nem végezheti.

4

* + 1. Érvényesítés: Az érvényesítést a helyi önkormányzat önkormányzati hivatalának megbízott dolgozója írásban jogosult végezni.
		2. A Roma Nemzetiségi Önkormányzat gazdálkodására a Polgármesteri Hivatal gazdálkodási szabályzatát kell alkalmazni.

**3.2. A nemzetiségi önkormányzat számlái**

* + 1. A nemzetiségi önkormányzat fizetési számláját a székhelye szerinti helyi önkormányzat által választott számlavezetőnél vezeti, mellyel kapcsolatos adminisztratív feladatokat a gazdálkodási iroda végzi.
	1. **Pénzellátás**
		1. A nemzetiségi önkormányzat működésének általános támogatását a költségvetési törvényben meghatározottak szerint veszi igénybe.
		2. Készpénz a Nemzetiségi Önkormányzat házipénztárán keresztül akkor fizethető ki, ha az önkormányzat elnöke a kifizetés teljesítéséhez szükséges dokumentumokat (szerződés, számla) bemutatja, és szándékát a pénzfelvételt megelőző napon de. 11.00 óráig a Polgármesteri Hivatal Gazdálkodási irodáján jelzi.

**4. Költségvetési információ szolgáltatás rendje**

* 1. **Beszámolási kötelezettség teljesítésének rendje.**
		1. A Nemzetiségi Önkormányzat elnöke a zárszámadási határozattervezetet a költségvetési évet követő negyedik hónap utolsó napjáig terjeszti a képviselő-testület elé. A képviselő-testület a zárszámadásról határozatot alkot. A zárszámadási határozattervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni: a nemzetiségi önkormányzat költségvetési mérlegét közgazdasági tagolásban, a többéves kihatással járó döntések számszerűsítését évenkénti bontásban és összesítve, és a közvetett támogatásokat tartalmazó kimutatást, vagyonkimutatást. A települési önkormányzat hivatala közreműködik a végrehajtásban.

**4.2. Vagyoni és számviteli nyilvántartás, adatszolgáltatás rendje**

* + 1. A Polgármesteri Hivatal a nemzetiségi önkormányzat vagyoni, számviteli nyilvántartásait elkülönítetten vezeti.
		2. A számviteli nyilvántartás alapjául szolgáló dokumentumokat (bizonylatokat, szerződéseket, bankszámlakivonatokat, számlákat, stb.) a nemzetiségi önkormányzat elnöke – vagy e feladattal megbízott tagja – köteles minden tárgyhónapot követő hó 5. napjáig a polgármesteri hivatal nemzetiségi önkormányzat gazdasági ügyintézésével megbízott munkatársának leadni.

5

* + 1. A vonatkozó rendeletekben meghatározott adatszolgáltatás során a szolgáltatott adatok valódiságáért, a számviteli szabályokkal és a statisztikai rendszerrel való tartalmi egyezőségéért a nemzetiségi önkormányzat képviselő-testületének elnöke, a helyi önkormányzat polgármestere és jegyzője együttesen felelős.
		2. A nemzetiségi önkormányzat tulajdonában, illetve használatában álló vagyontárgyakról nyilvántartást a polgármesteri hivatal vezet. A leltározáshoz, selejtezéshez, illetve a vagyontárgyakban bekövetkező változásokról információt a nemzetiségi önkormányzat elnöke szolgáltat a jegyző által írásban kijelölt munkatárs számára.

**4.3. Egyéb rendelkezések**

* + 1. A települési önkormányzat és intézményei belső ellenőrzésére vonatkozó szabályok vonatkoznak a nemzetiségi önkormányzat gazdálkodására.
		2. A nemzetiségi önkormányzat tartozásaiért a helyi önkormányzat kizárólag abban az esetben és addig a mértékig felel, ahogyan azt külön megállapodásban vállalta.

Felek kijelentik, hogy a jelen megállapodásban rögzített eljárási rend szerint járnak el, az együttműködés során szabályait kölcsönösen betartják.

Az együttműködő felek ezen megállapodást az alábbi határozataikkal hagyták jóvá, illetve módosították.

|  |  |  |
| --- | --- | --- |
| Önkormányzat neve | Jóváhagyó határozat | Módosító határozat |
| Csongrád Városi Önkormányzat | 72/2012. (IV. 26.) | 38/2013. (III. 21.)9/2014. (I. 23.)15/2015.(I.29.)10/2016. (I. 28.)16/2017. (I. 26.)9/2018. (I. 25.)13/2019. (I. 24.)198/2020. (XI. 21.) |
| Csongrád Város Nemzetiségi Önkormányzata | 18/2012. (IV. 11.) | 5/2013. (III. 14.)2/2014. (I. 16.)2/2015.(I. 21.)2/2016. (I. 21.)2/2017. (I. 18.)2/2018. (I.30.)2/2019. (I.16.)29/2019. (XI. 25) |

Csongrád, 2021. január 29.

|  |  |  |
| --- | --- | --- |
| Bedő Tamás polgármesterCsongrád Városi Önkormányzatának Képviselő-testülete |  | Mihály Sándor elnökCsongrád Város Roma Nemzetiségi Önkormányzatának Képviselő-testülete |

 melléklet

Utalványozási, ellenjegyzői teljesítésigazolási joggal felruházott személyek:

* 1. Utalványozás, kötelezettségvállalás: Mihály Sándor elnök,

 Petrovics Sándor elnökhelyettes

* 1. Pénzügyi ellenjegyzés: Kruppa István gazdálkodási irodavezető,

 Farkas Éva gazdálkodási irodavezető helyettes

* 1. Érvényesítés: Gácsi Szilvia, pénzügyi ügyintéző
	2. Teljesítés igazolása: Mihály Sándor elnök,

 Petrovics Sándor elnökhelyettes